Liudvinavas (Vilnius)

Liudvinavas (poola keeles Ludwinowo) on Vilniuse linnaosa, mis asub linna edelaosas Paneriai valla territooriumil. Liudvinavas piirneb idas Aukštieji Paneriaiga, lõunas Kazbėjaiga, läänes aga Gureliai, Trakų Vokė, Kulokiškėse ja Mūrinė Vokėga.

Liudvinavas jääb osaliselt Vokė hüdrograafilisele kaitsealale.https://www.geoportal.lt/map/ 

Linnaosa kohal asus varem samanimeline küla. Küla nimi tuleneb omakorda tõenäoliselt isikunimest.Maciejauskienė, Vitalija. Vilniaus miesto vietovardžiai // Mūsų kalba – 1973, Nr.6, lk. 4-5. Aastal 1905 oli külas ja selle juures asunud Tyszkiewiczitele kuulunud kõrtsis 335 elanikku.Гошкевич И.И. Виленская губернія: Полный списокъ населенныхъ мѣстъ со статистическими данными о каждомъ поселеніи, составленный по оффиціальнымъ свѣдѣниямъ. Вильна, 1905. Aastal 1931 oli Liudvinavases 546 elanikku.Wykaz miejscowości Rzeczypospolitej Polskiej, Kd. 1, Warszawa 1938. Aastal 1959 oli seal 576 elanikku.Liudvinavas. Mažoji lietuviškoji tarybinė enciklopedija, Kd. 2 (K–P). Vilnius, Vyriausioji enciklopedijų redakcija, 1968, 465 lk. Nõukogude perioodil moodustati sinna Mitšurini nimeline kolhoos, mis keskendus aiandussaaduste tootmisele. Aastal 1969 ühendati küla alad Vilniuse linnaga. Aastal 2012 avati Liudvinavases Vilniuse esimene lemmikloomade kalmistu.Vilnijos Vartai

Liudvinavases on sündinud poola näitleja ja laulja Stanisław Gruszczyński.

Muinsuskaitse all on Vokė jõe raudteesild.

 Viited 



Kategooria:Vilnius